ඉගෙන ගැනීමට පන්ති කාමරයක් සහ තුන් වන වසරේ ඉගෙනුම ලබන තම සහෝදර සහෝදරියන්ට ගුරුවරයෙකු ඉල්ලා හඬා වැටෙන තවත් පාසල් සිසුවියක් සම්බන්ධයෙන් තොරතුරු බකමූණ - ඇලහැර මහා විද්‍යාලයෙන් හිරු ප්‍රවෘත්ති අංශයට වාර්තා වුණා.දීර්ඝ කාලයක සිට ඇලහැර මහා විද්‍යාලයේ අඩුපාඩු රැසක් පවතින අතර ඒ හේතුවෙන් එහි ඉගෙනුම ලබන සිසුන් දැඩි දුෂ්කරතාවකට මුහුණ දී සිටින බවටයි වාර්තා වන්නේ.පාසලේ පවතින ගොඩනැගිලිවල අඩුපාඩු තත්ත්වය සහ ඇතැම් ශ්‍රේණිවලට ගුරුවරුන් නොමැති බවත්, හැකි ඉක්මනින් ඉගැන්වීම සඳහා තම පාසලට ගුරුවරුන් ලබාදෙන ලෙසටයි එම පාසලෙන් මෙවර ශිෂ්‍යත්ව විභාගය සමත් වූ දැරියක් ඉල්ලා සිටියේ.